**UZNESENIA**

**z 34. zasadnutia Štátnej komisie**

**pre voľby a kontrolu financovania politických strán pre VII. volebné obdobie**

**zo dňa 21. augusta 2018**

*Uznesenie č. 34/1/1*

*Štátna komisia pre voľby a kontrolu financovania politických strán schvaľuje navrhovaný program rokovania.*

*Uznesenie č. 34/1/2*

*Štátna komisia pre voľby a kontrolu financovania politických strán schvaľuje návrh zápisnice z jej tridsiateho tretieho zasadnutia.*

***Uznesenie č. 34/2/1***

*Na základe ustanovenia § 30 uvedeného vo všeobecnej časti zákona č. 180/2014 Z. z.   
o podmienkach výkonu volebného práva a o zmene a doplnení niektorých zákonov v znení neskorších predpisov v spojení s § 188 ods. 1 uvedeného v osobitnej časti tohto zákona, môže miestna volebná komisia vyhotoviť zápisnicu o výsledku volieb v obci vo voľbách do orgánov samosprávy obcí aj v elektronickej forme určenej Štatistickým úradom Slovenskej republiky. Po vyhotovení zápisnice v elektronickej forme podpisuje dva rovnopisy vytlačenej zápisnice predseda a ostatní členovia miestnej/mestskej volebnej komisie. Následne elektronicky vyhotovenú zápisnicu zašle a jeden rovnopis vytlačenej a podpísanej zápisnice doručí príslušnej volebnej komisii.*

***Uznesenie č. 34/2/2/1***

*Štátna komisia pre voľby a kontrolu financovania politických strán na základe žiadosti Štatistického úradu Slovenskej republiky zo dňa 15.08.2018 a v súlade s vyjadrením Úradu na ochranu osobných údajov Slovenskej republiky č. 00361/2018-OP-2 zo dňa 13.08.2018 konštatuje, že Štatistický úrad Slovenskej republiky ako volebný orgán podľa   
§ 12 ods. 3 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov je v súlade s verejným záujmom, ktorým je podľa § 9 zákona č. 540/2001 Z. z. o štátnej štatistike v znení neskorších predpisov zabezpečovanie organizačných, personálnych, programových a technických podmienok   
na spracovania výsledkov volieb a referenda konaných podľa zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov oprávnený pri príprave a spracovaní výsledkov volieb do orgánov samosprávy obcí oboznamovať sa s obsahom kandidátnych listín.*

***Uznesenie č. 34/2/2/2***

*Štátna komisia pre voľby a kontrolu financovania politických strán ukladá zapisovateľke Štátnej komisie pre voľby a kontrolu financovania politických strán doručiť do 15.09.2018 uznesenie č. 34/2/2/1 okresným a miestnym volebným komisiám.*

***Uznesenie č. 34/3/1***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o doručení   
a vybavení žiadosti p. D. D. o poskytnutie informácie podľa zákona č. 211/2000 Z. z.   
o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.*

***Uznesenie č. 34/3/2***

*Štátna komisia pre voľby a kontrolu financovania politických strán berie na vedomie žiadosť politickej strany MLADÁ PETRŽALKA – lokálna strana o úhradu pokuty uloženej rozhodnutím Ministerstva vnútra Slovenskej republiky č. SVS-OVR1-2018/011100 – 004   
zo dňa 10.05.2018 v splátkach.*

***Uznesenie č. 34/3/3***

*Štátna komisia pre voľby a kontrolu financovania politických strán berie na vedomie záznam zo svojho hlasovania per rollam o žiadosti občianskeho združenia Stupava Nahlas o zaevidovanie ako tretia strana na účely vedenia volebnej kampane pre voľby do orgánov samosprávy obcí v roku 2018 podľa § 8 zákona č. 181/2014 Z. z. o volebnej kampani   
a o zmene a doplnení zákona č. 85/2005 Z. z. o politických stranách a politických hnutiach   
v znení neskorších predpisov.*

***Uznesenie č. 34/3/4***

*Štátna komisia pre voľby a kontrolu financovania politických strán berie na vedomie rozsudok Najvyššieho súdu Slovenskej republiky sp. zn. 5Asan/15/2017 zo dňa 28.06.2018   
vo veci kasačnej sťažnosti Štátnej komisie pre voľby a kontrolu financovania politických strán* *proti rozsudku Krajského súdu v Bratislave vo veci správnej žaloby politického hnutia Kresťanskodemokratické hnutie.*

***Uznesenie č. 34/3/5***

*Štátna komisia pre voľby a kontrolu financovania politických strán berie na vedomie informáciu predsedu Štátnej komisie pre voľby a kontrolu financovania politických strán JUDr. Eduarda Báránya, DrSc., o e-mailovej komunikácii s p. A. G., manažérkou spoločnosti Facebook Germany GmbH pre vzťahy s politickými a vládnymi subjektami.*

***Uznesenie č. 34/3/6***

*Štátna komisia pre voľby a kontrolu financovania politických strán berie na vedomie pozvánku výboru Národnej rady Slovenskej republiky pre financie a rozpočet a účasťou   
na jeho zasadnutí poveruje členov štátnej komisie JUDr. Eduarda* *Báránya, DrSc., JUDr. Andreja Pitoňáka, Ing. Juraja Kolaroviča, Ing. Vladimíra Zemana a vedúcu Úradu štátnej komisie Mgr. JUDr. Michaelu Ružičkovú.*

***Uznesenie č. 34/4/1***

*Štátna komisia pre voľby a kontrolu financovania politických strán sa oboznámila   
so žiadosťou politickej strany SPOLU – občianska demokracia a žiadosť postupuje Ministerstvu vnútra Slovenskej republiky ako vecne príslušnému orgánu - gestorovi zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov.*

***Uznesenie č. 34/4/2***

*K otázke p. P. B., Štátna komisia pre voľby a kontrolu financovania politických strán (ďalej len "štátna komisia") konštatuje, že v súlade s uznesením č. 20/5/10 zo dňa*

*4. októbra 2017, zákon č. 181/2014 Z. z. o volebnej kampani a o zmene a doplnení zákona*

*č. 85/2005 Z. z. o politických stranách a politických hnutiach v znení neskorších predpisov (ďalej len "zákon o volebnej kampani") neustanovuje nezávislému kandidátovi na funkciu poslanca povinnosť viesť finančné prostriedky určené na volebnú kampaň na osobitnom (transparentnom) platobnom účte.*

*K ďalším otázkam štátna komisia konštatuje, že podľa § 15 ods. 1 zákona o volebnej kampani je každý, kto vedie volebnú kampaň podľa tohto zákona, povinný zabezpečiť, aby zverejnená platená inzercia, zverejnené volebné plagáty a všetky ďalšie spôsoby vedenia volebnej kampane obsahovali údaje o objednávateľovi a dodávateľovi v rozsahu meno, priezvisko a obec trvalého pobytu, ak ide o fyzickú osobu, a názov a sídlo a identifikačné číslo organizácie, ak ide o právnickú osobu.*

*Uverejňovanie bezplatných príspevkov (statusov) prostredníctvom sociálnych sietí   
sa v súlade s uznesením č. 19/5/1 z 13.09.2017 nepovažuje za vedenie volebnej kampane podľa § 2 ods. 1 zákona o volebnej kampani, okrem prípadov, ak ide o zverejňovanie príspevkov, za ktoré sa úhrada obvykle platí (napr. sponzorované / platené príspevky   
na sociálnych sieťach).*

***Uznesenie č. 34/4/3***

*Štátna komisia pre voľby a kontrolu financovania politických strán k podnetu občana obce Čaňa uvádza, že podľa § 164 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov za poslanca obecného zastupiteľstva môže byť zvolený obyvateľ obce, ktorý má trvalý pobyt v obci,   
v ktorej kandiduje, a najneskôr v deň volieb dovŕši 18 rokov veku. Zároveň podľa § 3*

*ods. 1 zákona č. 369/1990 Z. z. o obecnom zriadení v znení neskorších predpisov*

*je obyvateľom obce osoba, ktorá je prihlásená v obci na trvalý pobyt. Z uvedeného vyplýva,*

*že pasívne volebné právo občana sa viaže len k trvalému pobytu osoby a nie k miestu kde sa zdržiava.*